Atiro kultūra

Atiro kultūra – Šiaurės Afrikos paleolito archeologinė kultūra, pavadinta pagal Bir al Atiro viduriniojo paleolito gyvenvietę netoli Konstantinos miesto (Alžyras). Šios kultūros radinių tikriausiai aptikta Omane ir Taro dykumoje. Seniausi Atiro artefaktai yra 145 tūkst. metų senumo ir rasti Ifri n'Ammare Maroke. Kultūra išnyko prieš 20 tūkst. metų.

 Kultūra 
Atiro kultūrai būdingi dviejų tipų antgaliai – su trumpomis ar ilgesnėmis įkotėmis, išryškintomis retušu, ir lapo formos su iš abiejų pusių plokščiai retušuotu paviršiumi. Lapo formos antgaliai siejami su vėlyvąja Atiro kultūra. Titnaginiai dirbiniai (gremžtukai, grandukai) apdirbti vadinamąja Levalua technika. Iki neolito pastebima Atiro kultūros įtaka į šiaurę nuo Sacharos. Priskiriama ankstyvojo Homo sapiens Mustjė kultūrai. Ją pakeitė Iberijos – Mauritanijos kultūra.

 Šaltiniai 

Kategorija:Afrikos archeologinės kultūros
Kategorija:Paleolitas